pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ.ขับเคลื่อนองค์กรคุณธรรม “พอเพียง วินัย สุจริต จิตอาสา กตัญญู” นำไปสู่การเป็นกระทรวงคุณธรรมอย่างยั่งยืน
วันศุกร์ที่ 19 สิงหาคม 2565
สธ.ขับเคลื่อนองค์กรคุณธรรม “พอเพียง วินัย สุจริต จิตอาสา กตัญญู” นําไปสู่การเป็นกระทรวงคุณธรรมอย่างยั่งยืน
กระทรวงสาธารณสุข ขับเคลื่อนองค์กรคุณธรรม “พอเพียง วินัย สุจริต จิตอาสา กตัญญู” ยึดหลักปรัชญาเศรษฐกิจพอเพียงของในหลวงรัชกาลที่ 9 “ระเบิดจากข้างใน” นําไปสู่การเป็นกระทรวงคุณธรรมอย่างยั่งยืน
วันนี้ (19 สิงหาคม 2565 ) ที่กระทรวงสาธารณสุข จ.นนทบุรี นพ.รุ่งเรือง กิจผาติ หัวหน้าที่ปรึกษาระดับกระทรวง ได้รับมอบหมายจาก นพ.เกียรติภูมิ วงศ์รจิต ปลัดกระทรวงสาธารณสุข เป็นประธานในพิธีมอบรางวัลในโครงการตลาดนัดคุณธรรม (MOPH Moral Market) ปีที่ 5 ประจําปีงบประมาณ พ.ศ.2565 และให้สัมภาษณ์ว่า กระทรวงสาธารณสุข ส่งเสริมให้หน่วยงานและบุคลากรในสังกัด ขับเคลื่อนสู่การเป็นองค์กรคุณธรรมที่เข้มแข็งและยั่งยืน ภายใต้คุณธรรม 5 ประการ “พอเพียง วินัย สุจริต จิตอาสา กตัญญู” และค่านิยม MOPH รวมถึงนําหลักปรัชญาเศรษฐกิจพอเพียงของในหลวงรัชกาลที่ 9 “ระเบิดจากข้างใน” มาใช้ในการดําเนินชีวิต ส่งผลให้เกิดความสมดุลในชีวิต สังคมเกิดความเข้มแข็ง และเกิดกระบวนการสร้างสังคมคุณธรรมอย่างยั่งยืน นําไปสู่การเป็นกระทรวงคุณธรรมในที่สุด
โดยมีการพิจารณามอบโล่รางวัล เกียรติบัตร และประกาศเกียรติคุณ ให้กับหน่วยงานและบุคลากรที่ปฏิบัติงาน ปฏิบัติตนเป็นต้นแบบด้านคุณธรรมจริยธรรม เพื่อยกย่องเชิดชูเกียรติและสร้างความภาคภูมิใจ ประกอบด้วย หน่วยงานที่จัดทําคลิปวิดีทัศน์นําเสนอผลการดําเนินงานองค์กรคุณธรรมอย่างชัดเจน ระดับกระทรวงสาธารณสุข จํานวน 11 หน่วยงาน เป็นโล่รางวัล 3 หน่วยงาน เกียรติบัตร 8 หน่วยงาน และระดับสํานักงานปลัดกระทรวงสาธารณสุข จํานวน 23 หน่วยงาน เป็นโล่รางวัล 5 หน่วยงาน เกียรติบัตร 18 หน่วยงาน นอกจากนี้ ยังมีรางวัล “Good Guy 2022” ระดับบุคคลที่มีพฤติกรรมดี มีคุณธรรม ศีลธรรม มีวินัยและความรับผิดชอบเป็นที่ประจักษ์ สมกับเป็นบุคคลต้นแบบในการทําความดี ได้รับประกาศเกียรติคุณ 33 ราย
************************************ 19 สิงหาคม 2565
รัฐบาลไทย-ข่าวทำเนียบรัฐบาล-พิธีปิดการฝึกอบรมสัมมนา หลักสูตรเตรียมความพร้อมเป็นอุตสาหกรรมจังหวัด รุ่นที่ 7
วันศุกร์ที่ 23 กรกฎาคม 2564
พิธีปิดการฝึกอบรมสัมมนา หลักสูตรเตรียมความพร้อมเป็นอุตสาหกรรมจังหวัด รุ่นที่ 7
นางวรวรรณ ชิตอรุณ รองปลัดกระทรวงอุตสาหกรรม เป็นประธานในพิธีปิดการฝึกอบรมสัมมนา หลักสูตรเตรียมความพร้อมเป็นอุตสาหกรรมจังหวัด รุ่นที่ 7
พิธีปิดการฝึกอบรมสัมมนา หลักสูตรเตรียมความพร้อมเป็นอุตสาหกรรมจังหวัด รุ่นที่ 7
วันนี้ (23 กรกฎาคม 2564) เวลา 15.00 น. นางวรวรรณ ชิตอรุณ รองปลัดกระทรวงอุตสาหกรรม เป็นประธานในพิธีปิดการฝึกอบรมสัมมนา หลักสูตรเตรียมความพร้อมเป็นอุตสาหกรรมจังหวัด รุ่นที่ 7 ซึ่งจัดขึ้นระหว่างวันที่ 5-23 กรกฎาคม 2564 ผ่านระบบเทคโนโลยีสารสนเทศ Video Conference (Zoom)
ทั้งนี้ การฝึกอบรมฯ ดังกล่าวเป็นไปตามข้อกําหนดการบริหารราชการในสถานการณ์ฉุกเฉิน พ.ศ.2548 ฉบับที่ 27 ลงวันที่ 10 กรกฎาคม พ.ศ. 2564
รัฐบาลไทย-ข่าวทำเนียบรัฐบาล-“ดร.สาธิต” รับมอบเครื่องผลิตออกซิเจน 868 เครื่องจากรัฐบาลญี่ปุ่น สนับสนุนการดูแลผู้ป่วยโควิด 19
วันจันทร์ที่ 27 กันยายน 2564
“ดร.สาธิต” รับมอบเครื่องผลิตออกซิเจน 868 เครื่องจากรัฐบาลญี่ปุ่น สนับสนุนการดูแลผู้ป่วยโควิด 19
รัฐมนตรีช่วยว่าการกระทรวงสาธารณสุข รับมอบเครื่องผลิตออกซิเจน จํานวน 868 เครื่อง จากรัฐบาลญี่ปุ่นภายใต้การกํากับดูแลของ UNOPS สนับสนุนการดูแลผู้ป่วยโควิด 19 ในโรงพยาบาลทั่วประเทศ
รัฐมนตรีช่วยว่าการกระทรวงสาธารณสุข รับมอบเครื่องผลิตออกซิเจนจํานวน 868 เครื่อง จากรัฐบาลญี่ปุ่นภายใต้การกํากับดูแลของ UNOPS สนับสนุนการดูแลผู้ป่วยโควิด 19 ในโรงพยาบาลทั่วประเทศ และผู้ป่วยที่เข้ารับรักษาตัวที่บ้าน (Home Isolation)/ศูนย์พักคอย (Community Isolation)
วันนี้ (27 กันยายน 2564) ที่โรงพยาบาลบางใหญ่ จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยคณะผู้บริหารกระทรวง รับมอบเครื่องผลิตออกซิเจนขนาด 10 ลิตร จากรัฐบาลญี่ปุ่นภายใต้การกํากับดูแลของUNOPS จํานวน 868 เครื่อง โดยมี ฯพณฯ นายนะชิดะ คาสุยะ เอกอัครราชทูตวิสามัญผู้มีอํานาจเต็มแห่งญี่ปุ่น ประจําราชอาณาจักรไทย พร้อมด้วยนายซันเจย์ มาเธอร์ ผู้อํานวยการสํานักงานบริการโครงการแห่งสหประชาชาติ (UNOPS) ภูมิภาคเอเชีย เป็นผู้แทนส่งมอบ เพื่อสนับสนุนการดูแลรักษาผู้ป่วยโควิด 19
ดร.สาธิตกล่าววว่า ในช่วงสถานการณ์โรคโควิด 19 ที่ผ่านมา รัฐบาลญี่ปุ่นได้ให้ความช่วยเหลือประเทศไทยมาอย่างต่อเนื่อง อาทิ เงินทุนสนับสนุนผ่านองค์การอนามัยโลก วัคซีน รวมถึงเครื่องผลิตออกซิเจนที่ได้รับมอบในวันนี้
"ในนามรัฐบาล กระทรวงสาธารณสุขและประชาชนคนไทย ขอขอบคุณรัฐบาลญี่ปุ่นและUNOPS ที่ได้สนับสนุนเครื่องผลิตออกซิเจนสําหรับต่อสู้วิกฤติโรคโควิด ซึ่งเป็นอุปกรณ์ทางการแพทย์ที่มีความจําเป็นและมีประโยชน์อย่างมากสําหรับผู้ป่วยโควิด 19 ช่วยเพิ่มโอกาสการรอดชีวิต ผมเชื่อมั่นว่าความสัมพันธ์อันดีของรัฐบาลญี่ปุ่นและรัฐบาลไทยจะแน่นแฟ้นมากยิ่งขึ้น และร่วมมือกันต่อสู้กับการระบาดโรคโควิด 19 ในทุกๆ ด้านต่อไป"
ดร.สาธิตกล่าว
ทั้งนี้ กระทรวงสาธารณสุขจะรีบดําเนินการส่งมอบให้โรงพยาบาลทั่วประเทศโดยเร็ว เพื่อใช้ในการรักษาผู้ป่วยโควิด 19 รวมทั้งการนําไปใช้กับผู้ป่วยที่เข้าระบบรักษาตัวที่บ้าน (Home Isolation) และศูนย์พักคอย (Community Isolation)
*********************************** 27 กันยายน 2564
รัฐบาลไทย-ข่าวทำเนียบรัฐบาล-ครม. เคาะ 2,923 ลบ. หนุนใช้ยานยนต์ EV พร้อมเงื่อนไข “เงินอุดหนุน” 1.8 หมื่นบาท - 1.5 แสนบาท/คัน
วันพุธที่ 24 สิงหาคม 2565
ครม. เคาะ 2,923 ลบ. หนุนใช้ยานยนต์ EV พร้อมเงื่อนไข “เงินอุดหนุน” 1.8 หมื่นบาท - 1.5 แสนบาท/คัน
.....
ที่ประชุม ครม. (23 ส.ค. 65) อนุมัติวงเงิน 2,923.397 ล้านบาท เพื่อดําเนินการตามมาตรการสนับสนุนการใช้ยานยนต์ไฟฟ้าประเภทรถยนต์และรถจักรยานยนต์ ตามประกาศกรมสรรพสามิตเมื่อวันที่ 21 มี.ค. 65 ดังนี้
.
-รถยนต์นั่งหรือรถยนต์โดยสาร มีที่นั่งไม่เกิน 10 คน ประเภท BEV มีราคาขายปลีกแนะนําไม่เกิน 2 ล้านบาท
.
• มีขนาดความจุของแบตเตอรี่ตั้งแต่ 10 กิโลวัตต์ชั่วโมงแต่น้อยกว่า 30 กิโลวัตต์ชั่วโมง เงินอุดหนุน 70,000 บาท/คัน
• มีขนาดความจุของแบตเตอรี่ตั้งแต่ 30 กิโลวัตต์ชั่วโมงขึ้นไป เงินอุดหนุน 150,000 บาท/คัน
.
-รถยนต์กระบะประเภท BEV มีราคาขายปลีกแนะนําไม่เกิน 2 ล้านบาท เฉพาะรถยนต์กระบะที่ผลิตในประเทศและมีขนาดความจุของแบตเตอรี่ตั้งแต่ 30 กิโลวัตต์ชั่วโมงขึ้นไป เงินอุดหนุน 150,000 บาท/คัน
.
-รถจักรยานยนต์ประเภท BEV มีราคาขายปลีกแนะนําไม่เกิน 150,000 บาท เงินอุดหนุน 18,000 บาท/คัน
.
โดยผู้ “มีสิทธิ” ขอรับเงินอุดหนุนตามมาตรการจะต้องเป็นบุคคลตามประกาศกรมสรรพสามิตกําหนด เช่น ผู้ประกอบอุตสาหกรรมที่มีโรงงานอุตสาหกรรม ผู้นําเข้าที่ได้รับการแต่งตั้งให้เป็นตัวแทนจําหน่ายอย่างเป็นทางการ เป็นต้น และต้องทําข้อตกลงร่วมกับกรมสรรพสามิต เพื่อรับทราบและปฏิบัติตามหลักเกณฑ์ เงื่อนไข ตลอดจนรับบทลงโทษหากไม่สามารถดําเนินการได้
.
ทั้งนี้ มาตรการดังกล่าว จะช่วยสนับสนุนให้ราคาของรถยนต์และรถจักรยานยนต์แบบพลังงานไฟฟ้าจากแบตเตอรี่ (BEV) ลดลง ทําให้ผู้ประกอบการมีความมั่นใจในการลงทุน และส่งผลให้ผู้บริโภคเกิดความต้องการซื้อ รวมทั้งสร้างแรงจูงใจให้มีการผลิตรถยนต์และรถจักรยานยนต์แบบพลังงานไฟฟ้าจากแบตเตอรี่ (BEV) เพิ่มขึ้นในอนาคต
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ติดตามการพัฒนาท่าเรือในเจ้าพระยา เพื่อยกระดับ เป็น Smart Pier
วันพฤหัสบดีที่ 7 เมษายน 2565
นายอธิรัฐ  รัตนเศรษฐ รัฐมนตรีช่วยว่าการกระทรวงคมนาคม ติดตามการพัฒนาท่าเรือในเจ้าพระยา เพื่อยกระดับ เป็น Smart Pier
พร้อมกําชับเรื่องความปลอดภัย การสัญจรทางน้ําช่วงเทศกาลสงกรานต์ 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เป็นประธานการประชุมผ่านระบบการประชุมทางไกล (Zoom Cloud Meetings) ร่วมกับอธิบดีกรมเจ้าท่าและคณะผู้บริหารกรมเจ้าท่า ติดตามความคืบหน้าการพัฒนาท่าเรือในแม่น้ําเจ้าพระยา ตามนโยบายสําคัญของรัฐบาลในการพัฒนาท่าเรือเพื่อยกระดับท่าให้เป็นสถานีเรือ (Smart Pier) ให้เชื่อมโยงระบบขนส่งรูปแบบอื่น ในวันพฤหัสบดีที่ 7 เมษายน 2565 เวลา 11.30 น.
โดยกรมเจ้าท่าได้รายงานสรุปความคืบหน้าการปรับปรุงท่าเรือต่าง ๆ ดังนี้
- ดําเนินการแล้วเสร็จ 6 ท่า ได้แก่ ท่ากรมเจ้าท่า, ท่าสะพานพุทธ, ท่าน้ํานนทบุรี, ท่าช้าง, ท่าสาทร และท่าราชวงศ์
- อยู่ระหว่างการก่อสร้าง 6 ท่า
• ท่าเตียน (ผลงานร้อยละ 65) แล้วเสร็จภายใน วันที่ 31 พ.ค. 65
• ท่าราชินี (ผลงานร้อยละ 70) แล้วเสร็จภายใน วันที่ 31 พ.ค. 65
• ท่าพระราม7 (ผลงานร้อยละ 11) แล้วเสร็จภายใน วันที่ 31 ก.ค. 65
• ท่าพายัพ (ผลงานร้อยละ 6) แล้วเสร็จภายใน วันที่ 30 ก.ย. 65
• ท่าเกียกกาย (ผลงานร้อยละ 0.5) แล้วเสร็จภายใน วันที่ 31 พ.ค. 65
• ท่าบางโพ (ผลงานร้อยละ 55) แล้วเสร็จภายใน วันที่ 31 มิ.ย. 65
ทั้งนี้ รัฐมนตรีช่วยว่าการกระทรวงคมนาคม ได้สั่งการให้เจ้าท่าเตรียมความพร้อมสําหรับพิธีเปิด “ท่าเรือสาทรและท่าเรือท่าช้าง” ในช่วงปลายเดือนเมษายน 65 และจะเรียนเชิญท่านพลเอกประยุทธ์ จันทร์โอชา นายกรัฐมนตรี เป็นประธานในพิธีดังกล่าวรวมถึงได้กําชับมาตรการความปลอดภัยทางน้ําในช่วงเทศกาลสงกรานต์ 65 ระหว่างวันที่ 11 - 17 เมษายน 2565 โดยสั่งการให้เจ้าท่าเตรียมความพร้อมบุคลากร เจ้าหน้าที่ มาตรการดูแลความปลอดภัยท่าเทียบเรือโดยเฉพาะท่าเรือที่มีผู้ใช้บริการหนาแน่น การอํานวยความสะดวก รวมทั้งการประชาสัมพันธ์ให้เจ้าของเรือ ผู้ควบคุมเรือ และผู้โดยสาร ปฏิบัติตามมาตรการเพื่อความปลอดภัยและมาตรการป้องกันการแพร่ระบาดของโรคติดเชื้อไวรัส COVID-19และได้สั่งการเพิ่มเติมกรณีเกิดภัยพิบัติทางภัยธรรมชาติที่เกิดขึ้นโดยเฉพาะเหตุอุทกภัยทางภาคใต้ ให้เจ้าท่าเตรียมความพร้อมรับมือกับสถานการณ์ โดยให้จัดตั้งศูนย์ช่วยเหลือผู้ประสบภัยไว้รองรับสถานการณ์ฉุกเฉินในพื้นที่ สามารถออกปฏิบัติงานช่วยเหลือและอํานวยความสะดวกให้กับประชาชนได้ทันที
รัฐบาลไทย-ข่าวทำเนียบรัฐบาล-โฆษกรัฐบาลสวน “เพื่อไทย” ประกาศแลนด์สไลด์ ทำเพื่อประเทศหรือทำเพื่อใครกันแน่ ชี้พูดชัด ไม่ได้เกิดมาเพื่อเป็นฝ่ายค้าน แต่เกิดมาเพื่อเป็นรัฐบาล พิสูจน์ชัดไม่เคยยอมรับกติกา
วันอาทิตย์ที่ 24 เมษายน 2565
โฆษกรัฐบาลสวน “เพื่อไทย” ประกาศแลนด์สไลด์ ทําเพื่อประเทศหรือทําเพื่อใครกันแน่ ชี้พูดชัด ไม่ได้เกิดมาเพื่อเป็นฝ่ายค้าน แต่เกิดมาเพื่อเป็นรัฐบาล พิสูจน์ชัดไม่เคยยอมรับกติกา
โฆษกรัฐบาลสวน “เพื่อไทย” ประกาศแลนด์สไลด์ ทําเพื่อประเทศหรือทําเพื่อใครกันแน่ ชี้พูดชัด ไม่ได้เกิดมาเพื่อเป็นฝ่ายค้าน แต่เกิดมาเพื่อเป็นรัฐบาล พิสูจน์ชัดไม่เคยยอมรับกติกาที่ตัวเองไม่ได้เปรียบ ลั่นรัฐบาลนี้ทําเพื่อประชาชนไม่ใช่พวกพ้อง
วันที่ 24 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นางสาวแพทองธาร ชินวัตร ประธานที่ปรึกษาด้านการมีส่วนร่วมและนวัตกรรม หัวหน้าครอบครัวเพื่อไทย ระบุว่า วันที่รัฐบาลยุบสภาฯ เราพร้อมหมดแล้ว มั่นใจว่าจะเปลี่ยนประเทศไทยจากสภาพที่เต็มไปด้วยหนี้ มองไม่เห็นอนาคต มีแต่ความทุกข์ เป็นประเทศที่หาเงินได้ง่าย เต็มไปด้วยโอกาส มีแต่ความหวังที่เป็นจริงได้ และมั่นใจว่า หากพรรคเพื่อไทยมีโอกาสบริหารประเทศ ถึง 8 ปี จะไม่เห็นปรากฏการณ์ คนอยากย้ายประเทศว่า ต้องขอให้มองย้อนกลับไปเมื่อ 8 ปีที่แล้วด้วยว่า รัฐบาลชุดนี้ต้องมาใช้หนี้มากมายจากการทุจริตที่รัฐบาลชุดที่แล้วทิ้งเอาไว้โดยไม่เคยรับผิดชอบใด ๆ ดังนั้น รัฐบาลชุดนี้จึงเข้ามาโดยไม่ได้เริ่มต้นจากศูนย์ แต่เริ่มต้นจากติดลบ แต่เรามุ่งมั่นตั้งใจที่จะเข้ามาเพื่อแก้ปัญหาความเดือดร้อนให้กับประชาชน ส่วนที่บอกว่าหากพรรคเพื่อไทยมีโอกาสบริหารประเทศถึง 8 ปีนั้น ถือว่ายังเป็นโชคดีของประเทศไทย เพราะตนไม่อยากนึกเลยว่าจะต้องมีอดีตนายกฯ และอดีตรัฐมนตรีอีกกี่คน ที่ต้องหนีไปอยู่ต่างประเทศหรือติดคุก เพียงเพราะความต้องการของคนเพียงไม่กี่คน
“แค่คําพูดที่ว่า จะไม่ทิ้งคนรากหญ้า ก็ไม่น่าเชื่อถือแล้ว เพราะการกอบโกยหาผลประโยชน์จากโครงการจํานําข้าวพิสูจน์ได้ชัดเจนว่า เป็นการทําเพื่อพวกพ้องของตัวเอง ไม่ได้คํานึงถึงชาวนาและคนรากหญ้าเลยแม้แต่นิดเดียว ส่วนปรากฏการณ์คนอยากย้ายประเทศนั้น ก็เห็นมีแต่คนในพรรคเพื่อไทยที่หนีไปต่างประเทศเพราะไม่ต้องการรับโทษจากความผิดที่ตัวเองก่อไว้ แล้วทิ้งให้ลูกน้องติดคุกแทนตัวเอง อยากให้ย้อนถามตัวเองด้วยว่า ที่กําลังทําอยู่นั้น เป็นความต้องการและทําเพื่อชีวิตของประชาชนหรือเพื่อใครกันแน่” โฆษกประจําสํานักนายกรัฐมนตรีกล่าว
ส่วนกรณีที่นายแพทย์ชลน่าน ศรีแก้ว หัวหน้าพรรคเพื่อไทย และผู้นําฝ่ายค้านในสภาผู้แทนราษฎร ระบุว่า ความสิ้นหวังของประเทศ เกิดจากคนเพียงกลุ่มหนึ่ง ที่เสพติดอํานาจ และทําทุกอย่างเพื่อรักษาอํานาจ สร้างรัฐธรรมนูญที่ผูกขาดอํานาจไว้กับรัฐราชการและพวกพ้องนั้น นายธนกร กล่าวว่า นายแพทย์ชลน่านคงลืมไปว่า สิ่งที่ตัวเองพูดนั้นคือสิ่งที่เคยเกิดขึ้นกับการเมืองไทยนับตั้งแต่สมัยพรรคไทยรักไทย พรรคพลังประชาชน มาจนถึงพรรคเพื่อไทยใช่หรือไม่ จนเป็นที่มาของวลีทางการเมืองมากมาย ทั้งสภาฯ ผัวเมีย สภาฯ ทาส หรือเผด็จการรัฐสภา ดังนั้น นายแพทย์ชลน่านไม่น่าจะความจําสั้น ลืมสิ่งที่พรรคตัวเองเคยทํากับประเทศไว้ได้ง่าย ๆ ขนาดนี้
“คําพูดที่ว่า เราไม่ได้เกิดมาเพื่อเป็นฝ่ายค้าน เราเกิดมาเพื่อเป็นรัฐบาล เป็นเครื่องพิสูจน์ได้ชัดเจนว่า พรรคเพื่อไทยไม่เคยยอมรับกติกาใด ๆ ถ้าตัวเองไม่ได้เปรียบ เหตุการณ์สภาฯ ล่มที่ผ่านมาก็เพราะไม่ยอมทําหน้าที่ฝ่ายค้าน วัน ๆ จ้องหาแต่โอกาสว่าเมื่อไรจะได้กลับมาเป็นรัฐบาลอีกครั้ง แล้วแบบนี้จะให้ประชาชนไว้วางใจได้อย่างไร คนที่เลือกงานบริษัทต่าง ๆ เขายังไม่อยากจะรับ แล้วพรรคที่เลือกทําหน้าที่ จะให้ประชาชนยอมรับได้อย่างไร” นายธนกร กล่าว
รัฐบาลไทย-ข่าวทำเนียบรัฐบาล-SME D Bank คว้ารางวัล“THAILAND TOP COMPANY AWARDS 2022”
วันเสาร์ที่ 14 พฤษภาคม 2565
SME D Bank คว้ารางวัล“THAILAND TOP COMPANY AWARDS 2022”
SME D Bank คว้ารางวัล“THAILAND TOP COMPANY AWARDS 2022” องค์กรเป็นเลิศด้านให้ความสําคัญกับคู่ค้า พันธมิตรทางธุรกิจ พาเอสเอ็มอีไทยข้ามผ่านโควิด-19
วานนี้ (12 พฤษภาคม 2565) นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank รับรางวัล “THAILAND TOP COMPANY AWARDS 2022” ความเป็นเลิศประเภท "TOP BUSINESS PARTNERSHIP PROMOTION AND DEVELOPMENT AWARD" จัดโดยนิตยสาร Business+ บริษัท เออาร์ไอพี จํากัด (มหาชน) และมหาวิทยาลัยหอการค้าไทยโดยได้รับเกียรติจากศาสตราจารย์เกียรติคุณ นายแพทย์เกษม วัฒนชัย องคมนตรี เป็นประธานในพิธีและมอบรางวัล ณ ห้องบอลรูม โรงแรมอินเตอร์คอนติเนนตัล
สําหรับรางวัลดังกล่าว ใช้เกณฑ์พิจารณาจากองค์กรที่ให้ความสําคัญกับคู่ค้า พันธมิตรทางธุรกิจ ซึ่งมีความสําคัญในกระบวนการดําเนินธุรกิจ รวมถึงการส่งเสริมและพัฒนาคู่ค้าซึ่งSME D Bankได้แสดงบทบาทโดดเด่นเป็นเลิศในฐานะองค์กรที่ช่วยเหลือผู้ประกอบการเอสเอ็มอีจากสถานการณ์โควิด-19 โดยเป็นแกนกลางเชื่อมโยงประสานความร่วมมือกับหน่วยงานพันธมิตรทั้งภาครัฐและเอกชนได้แก่ สํานักงานส่งเสริมวิสาหกิจขนาดกลางและขนาดย่อม (สสว.) คู่ค้าทางธุรกิจ เชื่อมโยงสู่เครือข่ายพันธมิตร 5 หน่วยงาน ได้แก่ สภาอุตสาหกรรมแห่งประเทศไทย สภาหอการค้าแห่งประเทศไทย สมาพันธ์เอสเอ็มอีไทย สภาอุตสาหกรรมท่องเที่ยวแห่งประเทศไทย และสภาเกษตรกรแห่งชาติ ขณะเดียวกันSME D Bank ได้ยกระดับการทํางานนําระบบเทคโนโลยี และปรับกระบวนการพิจารณาสินเชื่อผ่านระบบออนไลน์ ซึ่งเหมาะสมกับสถานการณ์จริงในเวลานั้นที่มีการจํากัดการเดินทางจากมาตรการควบคุมการแพร่ระบาดของโรคโควิด-19 จากกระบวนการดังกล่าวสามารถสนับสนุนให้ผู้ประกอบเอสเอ็มอีที่เป็นสมาชิกของแต่ละหน่วยงาน เข้าถึงแหล่งทุนใน “โครงการสนับสนุน SMEsรายย่อยผ่านกองทุน สสว.” (SMEs One)อัตราดอกเบี้ย 1% ต่อปี วงเงิน 4,890 ล้านบาท ได้อย่างสะดวกรวดเร็วกลายเป็นปัจจัยสําคัญช่วยเสริมสภาพคล่องให้สามารถประคับประคองธุรกิจ รักษาการจ้างงาน และเดินหน้าธุรกิจต่อเนื่องข้ามผ่านสถานการณ์โควิด-19 มาได้ด้วยดี
รัฐบาลไทย-ข่าวทำเนียบรัฐบาล-ทหารฟิตเท่ ตอน "เคล็ดลับปรับตัวในสังคมอาร์มมี่"
วันจันทร์ที่ 22 สิงหาคม 2565
ทหารฟิตเท่ ตอน "เคล็ดลับปรับตัวในสังคมอาร์มมี่"
...
มีวิธีอะไรบ้าง ช่วยให้ปรับตัวปรับใจ
อยู่ร่วมกันใน “สังคมอาร์มมี่”
ได้อย่างมีความสุข....ทําง่าย ไม่ยากเลย
ตื่นขึ้นมาจะได้เดินยิ้มไปทํางานกันทุกวัน ...
จัดทําโดย : สนพ.สสน.สป ร่วมกับ สสส.
รัฐบาลไทย-ข่าวทำเนียบรัฐบาล-กสร.ชี้แจงนายจ้างสามารถออกคำสั่งให้ลูกจ้างเข้ารับการตรวจ หรือเข้ารับการฉีดวัคซีนได้ ก็ต่อเมื่อลูกจ้างมีความเสี่ยงที่จะติดเชื้อไวรัสโควิด–19
วันศุกร์ที่ 6 สิงหาคม 2564
กสร.ชี้แจงนายจ้างสามารถออกคําสั่งให้ลูกจ้างเข้ารับการตรวจ หรือเข้ารับการฉีดวัคซีนได้  ก็ต่อเมื่อลูกจ้างมีความเสี่ยงที่จะติดเชื้อไวรัสโควิด–19
กรณีนายจ้างออกประกาศหรือคําสั่งให้ลูกจ้างทุกคนเข้ารับการตรวจจากแพทย์หรือเข้ารับการสร้างภูมิคุ้มกันโรคเพื่อป้องกันการแพร่ระบาดนั้นนายจ้างไม่มีอํานาจกระทําได้ แต่ถ้าข้อเท็จจริงปรากฏว่าลูกจ้างมีความเสี่ยงที่จะติดเชื้อโควิด นายจ้างสามารถออกคําสั่งดังกล่าวได้
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน (กสร.) กล่าวถึงกรณี นายจ้างมีประกาศหรือคําสั่งให้ลูกจ้างทุกคนเข้ารับการตรวจจากแพทย์หรือเข้ารับการสร้างเสริมภูมิคุ้มกันโรค (การฉีดวัคซีน) เพื่อป้องกันโรคในกรณีที่ลูกจ้างมีความเสี่ยงหรือต้องสงสัยว่าจะติดเชื้อไวรัสโควิด–19 แม้มีเจตนาเพื่อป้องกันการแพร่ระบาดของเชื้อไวรัสโควิด–19 ก็ตาม แต่ไม่ปรากฏว่ามีกฎหมายให้อํานาจนายจ้างดําเนินการดังกล่าวได้ อีกทั้งพระราชบัญญัติโรคติดต่อ พ.ศ. 2558 มอบอํานาจให้เจ้าพนักงานควบคุมโรคติดต่อที่จะสั่งให้ลูกจ้างที่มีความเสี่ยงที่จะติดเชื้อไวรัสโควิด–19 ตามเกณฑ์ที่กระทรวงสาธารณสุขกําหนด เช่น ผู้สัมผัสหรือใกล้ชิดกับผู้ติดเชื้อไวรัสโควิด–19 เป็นต้น เข้ารับการตรวจจากแพทย์ หรือเข้ารับการสร้างภูมิคุ้มกันโรค ตามวัน เวลา และสถานที่ที่เจ้าพนักงานควบคุมโรคติดต่อกําหนดไว้ ดังนั้น นายจ้างจึงไม่สามารถกระทําได้ หากนายจ้างไม่ให้ลูกจ้างที่ไม่ผ่านการตรวจหรือไม่ได้เข้ารับการสร้างภูมิคุ้มกันโรคเข้าทํางาน นายจ้างยังต้องจ่ายค่าจ้างให้แก่ลูกจ้างและหากนายจ้างไม่ให้ลูกจ้างเข้าทํางานและไม่จ่ายค่าจ้างให้หรือมีพฤติการณ์ใด ๆ ที่แสดงว่าเป็นการเลิกจ้างลูกจ้าง นายจ้างจะต้องจ่ายค่าชดเชยตามกฎหมายให้แก่ลูกจ้างด้วย อย่างไรก็ตามหากข้อเท็จจริงปรากฏว่า ลูกจ้างมีความเสี่ยงที่จะติดเชื้อไวรัสโควิด–19 นายจ้างอาจมีคําสั่งให้ลูกจ้างเข้ารับการตรวจจากแพทย์ หรือคําสั่งให้ลูกจ้างเข้ารับการสร้างภูมิคุ้มกันโรคเพื่อป้องกันโรคเป็นการเฉพาะรายได้ ถือว่าคําสั่งดังกล่าวเป็นคําสั่งที่มีลักษณะกําหนดขึ้นเพื่อคัดกรองป้องกัน เฝ้าระวัง รักษา ควบคุมมิให้เกิดการแพร่ระบาดของเชื้อไวรัสโควิด–19 อีกทั้งยังเป็นการป้องกันสุขภาพของบุคคลอื่น จึงเป็นคําสั่งที่ชอบด้วยกฎหมายหากลูกจ้างไม่ปฏิบัติตามคําสั่งโดยไม่มีเหตุอันสมควรถือว่าลูกจ้างฝ่าฝืนคําสั่งของนายจ้างอันชอบด้วยกฎหมายตามนัยมาตรา 119 (4) แห่งพระราชบัญญัติคุ้มครองแรงงาน พ.ศ. 2541 และมาตรา 583 แห่งประมวลกฎหมายแพ่งและพาณิชย์
โฆษก กสร. กล่าวเพิ่มเติมว่า เพื่อเป็นการป้องกันการแพร่ระบาดของเชื้อไวรัสโควิด– 19 นายจ้างควรให้ความรู้แก่ลูกจ้างว่าการเข้ารับการสร้างภูมิคุ้มกันโรคเป็นเรื่องที่จําเป็น เพื่อป้องกันมิให้เกิดการแพร่ระบาดของเชื้อไวรัส โควิด–19 รวมทั้งควรสร้างความเข้าใจให้แก่ลูกจ้างว่า การเข้ารับการสร้างภูมิคุ้มกันโรคถือเป็นการสร้างภูมิคุ้มกันให้แก่ตนเองและภูมิคุ้มกันหมู่ อีกทั้งยังเป็นการช่วยป้องกันการแพร่ระบาดของเชื้อไวรัสโควิด– 19 ได้อีกด้วย
รัฐบาลไทย-ข่าวทำเนียบรัฐบาล-ครม. ไฟเขียว! โครงการที่พักอาศัยผู้สูงอายุ “รามา - ธนารักษ์” วงเงิน 1,345 ล้านบาท ส่งเสริมให้ผู้สูงอายุมีที่พักอาศัยเหมาะสมต่อการดำรงชีวิต
วันจันทร์ที่ 30 พฤษภาคม 2565
ครม. ไฟเขียว! โครงการที่พักอาศัยผู้สูงอายุ “รามา - ธนารักษ์” วงเงิน 1,345 ล้านบาท ส่งเสริมให้ผู้สูงอายุมีที่พักอาศัยเหมาะสมต่อการดํารงชีวิต
.....
ที่ประชุม ครม. (24 พ.ค. 65) ได้อนุมัติให้กรมธนารักษ์และบริษัท ธนารักษ์พัฒนาสินทรัพย์ จํากัด (ธพส.) ดําเนินโครงการที่พักผู้สูงอายุ รามา - ธนารักษ์ บนที่ดินราชพัสดุ จ.สมุทรปราการ วงเงิน 1,345.934 ล้านบาท
.
โครงการดังกล่าวมีวัตถุประสงค์ เพื่อส่งเสริมให้ผู้สูงอายุมีที่พักอาศัย พร้อมอุปกรณ์อํานวยความสะดวกที่เหมาะสมสําหรับการดํารงชีวิต รวมทั้งยังเป็นการพัฒนาและใช้ประโยชน์จากที่ดินราชพัสดุที่ว่างให้เกิดประโยชน์สูงสุด
.
ปัจจุบัน มีผู้สูงอายุสนใจจองสิทธิเช่าห้องพักอาศัยแล้ว 1,310 ราย โดยจะได้รับสิทธิประโยชน์ต่าง ๆ เช่น สิทธิที่พักอาศัย 30 ปี, เจ็บป่วยฉุกเฉินในระดับไม่รุนแรงใช้ห้องพยาบาลตลอด 24 ชั่วโมง, หากไม่สามารถช่วยเหลือตัวเองได้และต้องการดูแลในระยะยาว จะได้รับสิทธิการอยู่ในสถานบริบาลผู้สูงอายุรามาธิบดี (เมื่อห้องว่าง), สินเชื่อและเงื่อนไขผ่อนเป็นพิเศษ ตามเงื่อนไขของแต่ละธนาคารที่เข้าร่วมโครงการ เป็นต้น
.
อ่านเพิ่มเติม คลิกhttps://www.thaigov.go.th/news/contents/details/54942
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ขันน็อต กระทรวงยุติธรรม ให้ศึกษาเนื้องาน-อัพเดทผลงานอย่างต่อเนื่อง เพื่อเตรียมพร้อมเปิดประชุมสภา
วันเสาร์ที่ 23 เมษายน 2565
รัฐมนตรีว่าการกระทรวงยุติธรรม ขันน็อต กระทรวงยุติธรรม ให้ศึกษาเนื้องาน-อัพเดทผลงานอย่างต่อเนื่อง เพื่อเตรียมพร้อมเปิดประชุมสภา
รัฐมนตรีว่าการกระทรวงยุติธรรม ขันน็อต กระทรวงยุติธรรม ให้ศึกษาเนื้องาน-อัพเดทผลงานอย่างต่อเนื่อง เพื่อเตรียมพร้อมเปิดประชุมสภา ที่อาจมียื่นอภิปรายไม่ไว้วางใจ แนะ ทําการบ้านตลอด เหมือนการสอบ อย่าอ่านหนังสือใกล้วัน คะแนนจะออกมาไม่ดี
วันที่ 23 เมษายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ตนได้รายงานให้ที่ประชุมผู้บริหารกระทรวงยุติธรรม ทราบว่า สภาผู้แทนราษฎร จะเปิดสมัยประชุมวันที่ 22 พฤษภาคม - 18 กรกฎาคมนี้ และอายุของสภาฯ จะหมดวันที่ 23 มีนาคม 2566 ดังนั้น ในการเปิดประชุมสภา อาจจะมีการยื่นอภิปรายไม่ไว้วางใจ แบบลงมติ ในส่วนของกระทรวงยุติธรรม ตนอยากให้ทุกหน่วยงาน เตรียมทําความเข้าใจในเนื้องาน เพื่อเตรียมความพร้อมในการอภิปราย ที่อาจจะเกี่ยวข้องกับกระทรวงยุติธรรม
นายสมศักดิ์ กล่าวอีกว่า ตนอยากให้ทุกกรมทําการบ้านอย่างต่อเนื่อง เสมือนเป็นการทําข้อสอบ ที่ต้องอ่านหนังสือตลอดเวลา ไม่ใช่มาอ่านใกล้วันสอบ ซึ่งจะส่งผลให้ทําข้อสอบออกมาได้คะแนนไม่ดี อย่างขณะนี้ รัฐบาลได้ผลักดันกฎหมาย ที่คาดว่าแล้วเสร็จถึง 79 ฉบับ หน่วยงานที่เกี่ยวข้องก็ต้องทราบว่าในส่วนของกระทรวงยุติธรรมได้สําเร็จไปทั้งหมดกี่ฉบับ
“ที่ผ่านมาทุกหน่วยงานก็ได้รายงานความคืบหน้า ตามที่ผมได้มอบหมายเป็นระยะ และเป็นไปด้วยความรวดเร็ว ทําให้เราได้มีข้อมูลที่อัพเดทอยู่ตลอดเวลาอยู่แล้ว ทั้งการแก้ปัญหายาเสพติดที่เน้นการยึดทรัพย์ การช่วยเหลือประชาชนในการไกล่เกลี่ยหนี้สิน กองทุนยุติธรรม ดังนั้น ผมขอให้ทุกหน่วยงาน คอยทําข้อมูลให้เป็นปัจจุบันอย่างต่อเนื่อง และกระทรวงเรา จะสามารถทําข้อสอบออกมาได้คะแนนที่ดีมาก เพราะจะสามารถตอบข้อสงสัยของทุกฝ่าย ได้อย่างครบถ้วนสมบูรณ์” รมว.ยุติธรรม กล่าว
รัฐบาลไทย-ข่าวทำเนียบรัฐบาล-กรมทางหลวงชนบท พัฒนาระบบดิจิทัลรองรับการให้บริการประชาชน 6 ระบบ
วันจันทร์ที่ 13 มิถุนายน 2565
กรมทางหลวงชนบท พัฒนาระบบดิจิทัลรองรับการให้บริการประชาชน 6 ระบบ
ยกระดับการให้บริการภาครัฐ (e-Service) พร้อมเดินหน้าอํานวยความสะดวกให้กับประชาชน ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ยกระดับการให้บริการภาครัฐ นําเทคโนโลยีมาปรับใช้ในการปฏิบัติงานพัฒนาระบบดิจิทัลรองรับการให้บริการประชาชน 6 ระบบ อํานวยความสะดวก เพิ่มความรวดเร็วและลดขั้นตอนในการยื่นขอใบอนุญาต ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการนําเทคโนโลยีมาประยุกต์ใช้ในการปฏิบัติงานให้เกิดความรวดเร็วและมีประสิทธิภาพในการบริหารจัดการภาครัฐของกระทรวงคมนาคม ปัจจุบันการใช้เทคโนโลยีมีการเปลี่ยนแปลงอย่างรวดเร็ว รัฐบาลได้มีนโยบายให้หน่วยงานราชการจัดทําแอปพลิเคชันและแพลตฟอร์มดิจิทัลในการให้บริการหรือให้ข้อมูลกับประชาชนในรูปแบบออนไลน์ อํานวยความสะดวก ลดระยะเวลาในการดําเนินการและติดต่อกับหน่วยงานราชการ ทช. จึงได้ปรับปรุงประสิทธิภาพ ขับเคลื่อนพัฒนาระบบบริการประชาชน (e-Service) เพื่อตอบสนองการใช้งานของประชาชนและเจ้าหน้าที่ผู้ปฏิบัติงานในยุคดิจิทัล ให้สามารถเข้าถึงและใช้งานง่าย มีความรวดเร็ว เชื่อมโยงกับข้อมูลบนโครงข่ายออนไลน์ จํานวน 6 ระบบ ได้แก่
1. ระบบการขออนุญาตหรือต่อใบอนุญาตระบายน้ําลงในเขตทางหลวงชนบท
2. ระบบการขออนุญาตหรือต่อใบอนุญาตติดตั้ง แขวน วาง หรือกองสิ่งใดในเขตทางหลวง
3. ระบบการขออนุญาตหรือต่อใบอนุญาตสร้างทาง ถนน หรือสิ่งอื่นใดในเขตทางหลวง เพื่อใช้เป็นทางเข้า - ออกทางหลวง
4. ระบบการขออนุญาตใช้ยานพาหนะบางชนิดบางประเภทเดินบนทางหลวงชนบท
5. ระบบการขออนุญาตติดตั้งป้ายแนะนําสถานที่ในเขตทางหลวงชนบท
6. ระบบการขออนุญาตพาดสายในเขตทางหลวงชนบท
ทช. มุ่งพัฒนาและยกระดับการให้บริการประชาชน โดยระบบ e-Service จะช่วยให้ประชาชนเข้าถึงการบริการได้ง่ายขึ้น สะดวกรวดเร็ว ไม่เสียเวลาในการเดินทาง ลดการใช้สําเนาเอกสาร ลดขั้นตอนและระยะเวลาในการยื่นคําขออนุญาต รวมทั้งสามารถติดตามผลการยื่นคําขออนุญาตผ่านระบบได้ ประชาชนสามารถเข้าใช้งานระบบได้ที่ https://eservice.drr.go.th/eservice หรือผ่าน QR Code
รัฐบาลไทย-ข่าวทำเนียบรัฐบาล-โฆษกรัฐบาลสวน "เพื่อไทย-ไทยสร้างไทย" จ้องแต่จะดิสเครดิตรัฐบาล ท้าหากไม่เห็นด้วยโครงการบัตรคนจน-คนละครึ่งประกาศให้ชัดเป็นนโยบายพรรคเลือกตั้งสมัยหน้าถ้าได้เป็นรัฐบาลจะยกเลิก
วันอาทิตย์ที่ 6 กุมภาพันธ์ 2565
โฆษกรัฐบาลสวน "เพื่อไทย-ไทยสร้างไทย" จ้องแต่จะดิสเครดิตรัฐบาล ท้าหากไม่เห็นด้วยโครงการบัตรคนจน-คนละครึ่งประกาศให้ชัดเป็นนโยบายพรรคเลือกตั้งสมัยหน้าถ้าได้เป็นรัฐบาลจะยกเลิก
โฆษกรัฐบาลสวน "เพื่อไทย-ไทยสร้างไทย"จ้องแต่จะดิสเครดิตรัฐบาล ท้าหากไม่เห็นด้วยโครงการบัตรคนจน-คนละครึ่งประกาศให้ชัดเป็นนโยบายพรรคเลือกตั้งสมัยหน้าถ้าได้เป็นรัฐบาลจะยกเลิก
วันนี้(6ก.พ.65)นายธนกรวังบุญคงชนะโฆษกประจําสํานักประจําสํานักนายกรัฐมนตรีกล่าวถึงกรณีที่นายคุณากรปรีชาชนะชัยส.ส.สุรินทร์พรรคเพื่อไทยระบุว่ารัฐบาลประกาศจะลงทะเบียนบัตรสวัสดิการแห่งรัฐเพิ่มเป็น20ล้านใบหมายถึงความล้มเหลวในการบริหารประเทศของพลเอก ประยุทธ์จันทร์โอชานายกรัฐมนตรีและรมว.กลาโหม ว่าที่ผ่านมารัฐบาลพยายามเข้าไปแก้ปัญหาความเดือดร้อนให้กับประชาชนในทุกเรื่องเท่าที่สามารถจะทําได้แต่เนื่องจากภาวะเศรษฐกิจโลกและโรคไวรัสโควิด-19ทําให้ทุกอย่างหยุดชะงักซึ่งเป็นเหมือนกันหมดทั่วโลกโครงการบัตรสวัสดิการแห่งรัฐออกมาเพื่อต้องการช่วยเหลือผู้มีรายได้น้อยช่วยลดค่าครองชีพซึ่งจะมีประชาชนได้ประโยชน์จํานวนมากถ้าพรรคเพื่อไทยไม่เห็นด้วยหากได้เป็นรัฐบาลก็ประกาศยกเลิกได้จะได้รู้เหมือนกันว่าประชาชนจะยอมหรือไม่แต่สําหรับตนจะสนับสนุนให้มีโครงการนี้ต่อไปส่วนการที่พรรคเพื่อไทยระบุว่า
"ถ้าพรรคเพื่อไทยคิดว่าโครงการบัตรสวัสดิการแห่งรัฐโครงการคนละครึ่งโครงการเราเที่ยวด้วยกันรวมถึงโครงการช้อปดีมีคืนและโครงการยิ่งใช้ยิ่งได้เป็นแค่การหลอกล่อให้คนไทยดีใจชั่วคราวเท่านั้นก็ขอให้ประกาศเป็นนโยบายพรรคออกมาเลยว่าการเลือกตั้งสมัยหน้าพรรคเพื่อไทยจะยกเลิกทุกโครงการเหล่านี้การเลือกตั้งสมัยหน้าประชาชนจะได้ตัดสินใจถูกว่าควรจะเลือกพรรคเพื่อไทยให้กลับมาบริหารประเทศอีกหรือไม่"นายธนกรกล่าว
ส่วนกรณีที่นายรัฐภูมิโตคงทรัพย์รองโฆษกพรรคไทยสร้างไทยระบุว่าโครงการคนละครึ่งระยะที่4ไม่สามารถกระตุ้นเศรษฐกิจได้จริงนั้นนายธนกรกล่าวว่านายรัฐภูมิไม่ควรแค่ออกมาพูดเพื่อหวังจะเป็นข่าวแล้วก็หายหน้าไปเฉย ๆแต่ควรเสนอเป็นนโยบายของพรรคไทยสร้างไทยในการเลือกตั้งสมัยหน้าไปเลยว่าจะยกเลิกโครงการคนละครึ่งประชาชนจะได้ตัดสินใจได้ง่ายขึ้นว่าการเลือกตั้งสมัยหน้าควรมีที่นั่งส.ส.ให้กับพรรคไทยสร้างไทยในสภาฯหรือไม่ตนอยากให้คุณหญิงสุดารัตน์เกยุราพันธ์ประธานพรรคไทยสร้างไทยช่วยออกมาปราม ๆลูกพรรคหน่อยออกมาแต่ละคนโชว์ความเขลาบ่อย ๆไม่เป็นผลดีกับพรรคเลยไม่ควรสร้างภาพไปวัน ๆประชาชนรู้ทันหมดแล้วโครงการคนละครึ่งประชาชนชื่นชอบและได้ประโยชน์เป็นการกระตุ้นเศรษฐกิจในประเทศเกิดการจับจ่ายใช้สอยทําให้มีเม็ดเงินหมุนในระบบเศรษฐกิจ
---------
รัฐบาลไทย-ข่าวทำเนียบรัฐบาล-ออมสินยุคไฮเทค เปิดตัว “ออมสินเมตาเวิร์ส : GSB METAVERSE”
วันอาทิตย์ที่ 15 พฤษภาคม 2565
ออมสินยุคไฮเทค เปิดตัว “ออมสินเมตาเวิร์ส : GSB METAVERSE”
ออมสินยุคไฮเทค เปิดตัว “ออมสินเมตาเวิร์ส : GSB METAVERSE” ฉลองเฟสแรก จัดโปรเงินฝากเผื่อเรียกพิเศษ ดอกเบี้ยสูงสุด 10.90% เปิดให้จองสิทธิ์ 16 พ.ค. 65 แจกฟรี “กระปุกออมสิน Digital Art” รุ่นแรก และโปรโมชันมากมายบนโลกเสมือนจริง
นายวิทัย รัตนากร ผู้อํานวยการธนาคารออมสิน เปิดเผยว่า ปัจจุบันการเปลี่ยนแปลงทางเทคโนโลยีอย่างรวดเร็ว และวิถีชีวิตรูปแบบใหม่อันเป็นผลจากการแพร่ระบาดของโควิด-19 เป็นความท้าทายที่ธุรกิจต้องปรับตัวเพื่อก้าวให้ทันโลกยุคดิจิทัลภายใต้วิถีใหม่ ซึ่งธนาคารออมสินมองเห็นโอกาสยกระดับการบริการที่สามารถตอบโจทย์ดิจิทัลไลฟ์สไตล์ของลูกค้า จึงเปิดตัว “ออมสินเมตาเวิร์ส : GSB METAVERSE” ซึ่งนับเป็นธนาคารไทยแห่งแรก ที่เข้าบุกเบิกเปิดประสบการณ์ใหม่ให้กับลูกค้าบนโลกเสมือนจริง
ออมสินเมตาเวิร์ส หรือ GSB METAVERSE เฟสแรก เปิดตัวด้วยห้องพิพิธภัณฑ์กระปุกออมสิน 3 มิติ (Virtual Art Museum) ที่รวบรวมจัดแสดงกระปุกออมสินรุ่นหายาก ห้องจัดแสดงผลงานกระปุกออมสินลายดิจิทัลอาร์ต (Digital Art) ลวดลายพิเศษมีให้ชมที่ออมสินเมตาเวิร์สเท่านั้น ออกแบบโดยศิลปิน Digital Art ชื่อดัง อาทิ คุณปัณพัท (ยูน) เตชเมธากุล ในคอลเล็กชัน “109 ปี ธนาคารออมสิน” คุณเทอร์โบ หรือที่รู้จักกันในนาม BitToon กับคอลเล็กชัน “Cryptonian in Thai Society” คุณป๊อด โมเดิร์นด๊อก กับคอลเล็กชัน “ไหลมาเทมา” และห้องเกมส์ออนไลน์ ที่จะหมุนเวียนเกมส์ใหม่ ๆ มาให้ผู้ใช้งานได้สนุกสนานกับโปรโมชันชิงรางวัลกันเป็นประจํา
สําหรับโปรโมชันช่วงเปิดตัว ลูกค้าสามารถจองสิทธิ์ในระบบออมสินเมตาเวิร์ส เพื่อรับกระปุกออมสินลายพิเศษ “Grow Goal Go” ออกแบบโดยคุณปัณพัท (ยูน) เตชเมธากุล ที่ผลิตจํากัดจํานวนเพียง 15,000 ชิ้นในโอกาสพิเศษนี้เท่านั้น โดยใช้สมาร์ทโฟนเข้าสู่ออมสินเมตาเวิร์สผ่านเว็บไซต์ https://metaverse.gsb.or.th หรืออีกช่องทางคือที่เว็บไซต์ธนาคารออมสิน www.gsb.or.th (วิธีนี้ให้เข้าใช้ด้วยคอมพิวเตอร์ PC เท่านั้น) ตั้งแต่วันที่ 16 – 31 พฤษภาคม 2565 ผู้ที่ลงทะเบียนสําเร็จตรงตามเงื่อนไขที่กําหนด ธนาคารจะจัดส่งกระปุกให้ทางไปรษณีย์ ตามที่อยู่ที่ระบุไว้ในระบบลงทะเบียน ภายใน 60 วันนับจากวันที่หมดเขตโปรโมชัน นอกจากนี้ ยังมีโปรโมชันเงินฝากเผื่อเรียกพิเศษ 109 อัตราดอกเบี้ยแบบขั้นบันได สูงสุด 10.90% เปิดบัญชีขั้นต่ํา 10,000 บาท ฝากสูงสุดไม่เกินรายละ 500,000 บาท (เงื่อนไขเป็นไปตามหลักเกณฑ์ของธนาคาร) ซึ่งจะเปิดให้ลงทะเบียนจองสิทธิ์พร้อมกันในวันที่ 16 พฤษภาคม 2565 ที่ออมสินเมตาเวิร์สเท่านั้น พร้อมกันนี้ยังสามารถร่วมสนุกกับเกมส์สะสมเหรียญเพื่อลุ้นรับรางวัล Shopee Code มูลค่า 50 บาท วันละ 30 รางวัล หมดเขตการร่วมสนุกในวันที่ 31 สิงหาคม 2565 รายละเอียดโปรโมชันต่าง ๆ สามารถศึกษาได้ในระบบออมสินเมตาเวิร์ส
ทั้งนี้ ธนาคารมีแผนขยายขอบเขตการให้บริการของ “ออมสินเมตาเวิร์ส : GSB METAVERSE” ให้รองรับบริการหลากหลายยิ่งขึ้นในอนาคต โดยเฉพาะการเปิดให้จองสิทธิ์ผลิตภัณฑ์ทางการเงิน ไม่ว่าจะเป็นสินเชื่อ เงินฝาก และสลากออมสิน รวมถึงการเปิดพื้นที่สําหรับแชร์ประสบการณ์ องค์ความรู้ และกิจกรรมเชื่อมต่อโลกเสมือนจริงกับโลกความเป็นจริงที่น่าสนใจต่าง ๆ ซึ่งจะถูกนํามารวมไว้ที่ “ออมสินเมตาเวิร์ส : GSB METAVERSE”
รัฐบาลไทย-ข่าวทำเนียบรัฐบาล-ดีอีเอส ห่วงประชาชนสับสนข้อมูลบิดเบือนกม.คุ้มครองข้อมูลส่วนบุคคล
วันศุกร์ที่ 3 มิถุนายน 2565
ดีอีเอส ห่วงประชาชนสับสนข้อมูลบิดเบือนกม.คุ้มครองข้อมูลส่วนบุคคล
ดีอีเอส ห่วงประชาชนสับสนข้อมูลบิดเบือนกม.คุ้มครองข้อมูลส่วนบุคคล
ดีอีเอสแนะประชาชนศึกษาข้อมูลกม.คุ้มครองข้อมูลส่วนบุคคลฯจากช่องทางสื่อสารของกระทรวงดิจิทัลฯและสํานักงานคุ้มครองข้อมูลส่วนบุคคล(สคส.)หลังพบมีข้อมูลบนโซเชียลเผยแพร่4เรื่องไม่จริง-บิดเบือนรับการประกาศบังคับใช้กฎหมายห่วงประชาชนเข้าใจผิดและตื่นตระหนก
เมื่อวันที่2มิ.ย. 65นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง กล่าวว่าจากที่มีการเผยแพร่ข้อมูลบิดเบือน4เรื่องเกี่ยวกับพ.ร.บ.คุ้มครองข้อมูลส่วนบุคคล(PDPA)ซึ่งมีผลบังคับใช้ตั้งแต่วันที่1มิ.ย. 65เป็นต้นไปสร้างความสับสนให้กับสังคมและอาจทําให้มีประชาชนหลงเชื่อเกิดความเข้าใจผิดต่อประเด็นการให้ความคุ้มครองสิทธิข้อมูลส่วนบุคคลตามที่กําหนดไว้ในกฎหมายฉบับนี้
โดยพบว่ามีการเผยแพร่และส่งต่อข้อมูล4เรื่องไม่จริงเกี่ยวกับPDPAได้แก่ 1.การถ่ายรูป-ถ่ายคลิปติดภาพคนอื่นโดยเจ้าตัวไม่ยินยอมจะผิดPDPA โดยในข้อนี้ขอชี้แจงว่ากรณีการถ่ายรูป-ถ่ายคลิปโดยติดบุคคลอื่นโดยผู้ถ่ายรูป-ถ่ายคลิปไม่เจตนาและการถ่ายรูปถ่ายคลิปดังกล่าวไม่ได้ก่อให้เกิดความเสียหายกับผู้ถูกถ่ายสามารถทําได้หากเป็นการใช้เพื่อวัตถุประสงค์ส่วนตัว
2.ถ้านําคลิปหรือรูปถ่ายที่ติดคนอื่นไปโพสต์ในโซเชียลมีเดียโดยบุคคลอื่นไม่ยินยอมจะผิดPDPA ในกรณีนี้ยืนยันว่าสามารถโพสต์ได้หากใช้เพื่อวัตถุประสงค์ส่วนตัวไม่ใช้แสวงหากําไรทางการค้าและไม่ก่อให้เกิดความเสียหายต่อเจ้าของข้อมูลส่วนบุคคล3.ติดกล้องวงจรปิดแล้วไม่มีป้ายแจ้งเตือนผิดPDPA ซึ่งในความเป็นจริงตามพ.ร.บ.ฉบับนี้การติดกล้องวงจรปิดภายในบ้านไม่จําเป็นต้องมีป้ายแจ้งเตือนหากเพื่อป้องกันอาชญากรรมและรักษาความปลอดภัยกับตัวเจ้าของบ้าน
และ4.เจ้าของข้อมูลส่วนบุคคลต้องให้ความยินยอมทุกครั้งก่อนนําข้อมูลไปใช้ ซึ่งในประเด็นนี้ทางสํานักงานคณะกรรมการคุ้มครองข้อมูลส่วนบุคคล(สคส.)ยืนยันว่าไม่จําเป็นต้องขอความยินยอมหากการใช้ข้อมูลดังกล่าวใน6กรณีดังต่อไปนี้ได้แก่(1)เป็นการทําตามสัญญา (2)เป็นการใช้ที่มีกฎหมายให้อํานาจ (3)เป็นการใช้เพื่อรักษาชีวิตและ/หรือร่างกายของบุคคล (4)เป็นการใช้เพื่อการค้นคว้าวิจัยทางสถิติ (5)เป็นการใช้เพื่อประโยชน์สาธารณะและ(6)เป็นการใช้เพื่อปกป้องผลประโยชน์หรือสิทธิของตนเอง
“หลักการข้างต้นอาจเปลี่ยนแปลงตามข้อเท็จจริงที่เกิดขึ้นเป็นกรณีๆไปสําหรับพ.ร.บ.คุ้มครองข้อมูลส่วนบุคคลที่บังคับใช้ตั้งแต่วันที่1มิ.ย. 65มีจุดมุ่งหมายเพื่อกําหนดมาตรการในการคุ้มครองข้อมูลส่วนบุคคลของประเทศให้หน่วยงานทั้งภาครัฐเอกชนและประชาชนทั่วไปได้ปฏิบัติตามโดยนับเป็นหนึ่งในชุดกฎหมายดิจิทัลเพื่อยกระดับขีดความสามารถในการแข่งขันของประเทศไทยให้มีความเข้มแข็งรวมทั้งเสริมสร้างความเชื่อมั่นให้กับสังคมในการใช้บริการออนไลน์ในชีวิตประจําวัน”โฆษกดีอีเอสกล่าว
ทั้งนี้เนื่องจากPDPAนับเป็นกฎหมายใหม่ที่มีการบังคับใช้เพื่อให้ประชาชนและสังคมรวมถึงทุกภาคส่วนที่เกี่ยวข้องเกิดความเข้าใจแนวทางปฏิบัติต่างๆเพื่อให้เป็นไปตามข้อกําหนดในกฎหมายฉบับนี้อีกทั้งเพื่อเป็นการสร้างความรู้และความเข้าใจที่ถูกต้องสามารถเข้าไปศึกษาและติดตามข้อมูลโดยตรงจากช่องทางสื่อสารของกระทรวงดิจิทัลฯและสํานักงานคณะกรรมการคุ้มครองข้อมูลส่วนบุคคลโดยเฉพาะช่องทางออนไลน์และโซเชียลที่เข้าถึงได้สะดวกตลอด24ชั่วโมงได้แก่เว็บไซต์https://www.mdes.go.th/mission/82และเพจเฟซบุ๊กpdpcthailandที่https://www.facebook.com/pdpc.th
***************
รัฐบาลไทย-ข่าวทำเนียบรัฐบาล-โฆษกรัฐบาลยัน นายกฯ ทานข้าวกับพรรคเล็กตามกำหนดการเดิม พร้อมชวนพรรคร่วมรัฐบาลร่วมวงด้วยเพื่อหารือแนวทางการทำงาน
วันจันทร์ที่ 14 มีนาคม 2565
โฆษกรัฐบาลยัน นายกฯ ทานข้าวกับพรรคเล็กตามกําหนดการเดิม พร้อมชวนพรรคร่วมรัฐบาลร่วมวงด้วยเพื่อหารือแนวทางการทํางาน
โฆษกรัฐบาลยัน นายกฯ ทานข้าวกับพรรคเล็กตามกําหนดการเดิม พร้อมชวนพรรคร่วมรัฐบาลร่วมวงด้วยเพื่อหารือแนวทางการทํางาน
วันนี้ (14 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่มีกระแสข่าวว่า รัฐบาลจะเลื่อนการจัดงานเลี้ยงระหว่าง พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม กับพรรคเล็ก ในวันที่ 17 มี.ค. ที่สโมสรราชพฤกษ์ ออกไปก่อนว่า ยืนยันว่าไม่เป็นความจริง กําหนดการทุกอย่างยังคงเหมือนเดิม ไม่มีเหตุผลอะไรที่ต้องยกเลิก เพราะการทานอาหารร่วมกันของพรรคร่วมรัฐบาลนั้น จะยิ่งช่วยกระชับความสัมพันธ์มากยิ่งขึ้น ที่สําคัญ ยังเป็นการหารือถึงแนวทางการทํางานร่วมกัน เพื่อแก้ปัญหาความเดือดร้อนให้กับประชาชนอย่างเต็มที่ อย่างไรก็ตาม นอกจากจะมีการทานอาหารร่วมกับพรรคเล็กแล้ว ยังจะมีการเชิญพรรคร่วมรัฐบาลทั้งหมดมารับประทานอาหารร่วมกันอีกด้วย
"ที่ผ่านมานายกฯ ไม่เคยเลือกปฏิบัติไม่ว่าจะเป็นพรรคใหญ่หรือพรรคเล็ก เพราะทุกพรรคล้วนมีส่วนในการช่วยขับเคลื่อนประเทศในนามของรัฐบาลเหมือนกัน ทั้งนี้ เมื่อพรรคเล็กอยากรับประทานอาหารร่วมกับท่านนายกฯ เพื่อหารือเรื่องงาน ท่านนายกฯ ก็ยินดี และจะชวนพรรคร่วมรัฐบาลทั้งหมดมารับประทานอาหารด้วยกันอีกด้วย" นายธนกรกล่าว
.............................
รัฐบาลไทย-ข่าวทำเนียบรัฐบาล-​ผบ.ทร.มาเลเซีย เข้าเยี่ยมคำนับ ปล.กห. ผู้แทน รมว.กห. ในโอกาสเยือนไทยอย่างเป็นทางการในฐานะแขกของกองทัพเรือ
วันพุธที่ 10 สิงหาคม 2565
​ผบ.ทร.มาเลเซีย เข้าเยี่ยมคํานับ ปล.กห. ผู้แทน รมว.กห. ในโอกาสเยือนไทยอย่างเป็นทางการในฐานะแขกของกองทัพเรือ
พล.อ.ประยุทธ์ จันทร์โอชา นรม. และ รมว.กห. ได้มอบหมายให้ พล.อ.วรเกียรติ  รัตนานนท์ ปล.กห. เป็นผู้แทนให้การต้อนรับ พล.ร.อ. Tan Sri Mohd Reza bin Mohd Sany (ตัน ซรี โมฮัมหมัด เรซา บิน โมฮัมหมัด ซานี) ผบ.ทร. มาเลเซีย
ในโอกาสเดินทางเยือนไทยอย่างเป็นทางการในฐานะแขกของกองทัพเรือ ระหว่าง ๙ - ๑๔ ส.ค.๖๕
โดยทั้ง ๒ ฝ่ายเห็นร่วมกันในการประชุมหารือภายใต้กลไกกรอบความร่วมมือต่างๆ ที่มีร่วมกัน เพื่อผลักดันให้เกิดความคืบหน้า อย่างเป็นรูปธรรมและผลักดันความร่วมมือ ด้านอุตสาหกรรมป้องกันประเทศ ส่วนในด้านการทหาร ปล.กห. ได้ย้ําถึงความสัมพันธ์อันดีระหว่างกระทรวงกลาโหมทั้ง ๒ ประเทศ และความร่วมมือด้านความมั่นคง ที่ทางมาเลเซีย สนับสนุนไทยเป็นอย่างดี รวมทั้งด้านการศึกษาที่ได้มีการแลกเปลี่ยนทางการศึกษาในระดับต่างๆ มาโดยตลอด
ทาง ผบ.ทร.มาเลเซีย ได้ขอบคุณในการต้อนรับทั้งในระดับกองทัพ และระดับรัฐบาล ได้กล่าวถึงความสัมพันธ์อันแน่นแฟ้น ระหว่าง ๒ ประเทศในทุกระดับ โดยเฉพาะด้านความมั่นคงที่มีความไว้เนื้อเชื่อใจกันมาโดยตลอด โดยทางด้านการทหารนั้น ได้มีการเยือนระหว่างกันในทุกระดับ ด้านการศึกษา ได้มีการแลกเปลี่ยนทางการศึกษาในระดับต่างๆ และพร้อมให้การสนับสนุนงานด้านความมั่นคงระหว่างกันเพื่อสานต่อความสัมพันธ์อันดีให้แน่นแฟ้น และแข็งแกร่ง ยิ่งขึ้น ต่อไป
รัฐบาลไทย-ข่าวทำเนียบรัฐบาล-ขยายเพิ่มต่อเนื่องโรงพยาบาลสนาม รัฐ-เอกชนผนึกกำลัง สนามบินสุวรรณภูมิได้ 5 พันเตียง จัดทีมค้นหาเชิงรุกผู้ป่วยรอเตียงที่บ้าน ศูนย์พักคอยกทม. ลดติดเชื้อในครอบครัวและชุมชน
วันศุกร์ที่ 9 กรกฎาคม 2564
ขยายเพิ่มต่อเนื่องโรงพยาบาลสนาม รัฐ-เอกชนผนึกกําลัง สนามบินสุวรรณภูมิได้ 5 พันเตียง จัดทีมค้นหาเชิงรุกผู้ป่วยรอเตียงที่บ้าน ศูนย์พักคอยกทม. ลดติดเชื้อในครอบครัวและชุมชน
ขยายเพิ่มต่อเนื่องโรงพยาบาลสนาม รัฐ-เอกชนผนึกกําลัง สนามบินสุวรรณภูมิได้ 5 พันเตียง จัดทีมค้นหาเชิงรุกผู้ป่วยรอเตียงที่บ้าน ศูนย์พักคอยกทม. ลดติดเชื้อในครอบครัวและชุมชน
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามข้อสั่งการนายกรัฐมนตรีใน ฐานะผอ. ศบค. ที่ให้เร่งเพิ่มจํานวนเตียงผู้ป่วยโควิด19 ทางกระทรวงสาธารณสุขได้ทําการต่อสัญญาใช้สถานที่เมืองทองธานี สําหรับทําโรงพยาบาลบุษราคัมต่อไปอีกจนถึงสิ้นเดือนตุลาคม 2564 แล้ว ทําให้มีเตียงรองรับผู้ป่วยมีอาการ (สีเหลือง)ในพื้นที่ กทม.และปริมณฑล ตลอดจนผู้ป่วยจากจังหวัดใกล้เคียงได้ประมาณ 4,000 เตียง โดยมีบุคลากรการแพทย์จากต่างจังหวัดหรือในพื้นที่ที่ไม่มีการติดเชื้อโควิด19 รุนแรง เข้ามาผลัดเปลี่ยนหมุนเวียนกันดูแลรักษาประชาชน ขณะเดียวกัน กรมควบคุมโรคและกรมการแพทย์ประสานเครือข่ายกู้ชีพ กู้ภัย จัดทีมปฏิบัติการเชิงรุกค้นหาผู้ติดเชื้อที่รอเตียงที่บ้านในพื้นที่ กทม. เพื่อรับตัวเข้าสู่ระบบการรักษาตามระดับของอาการ โดยโรงพยาบาลบุษราคัมจะรองรับกลุ่มเปราะบาง กลุ่มผู้สูงอายุ ผู้มีโรคประจําตัวเรื้อรัง เพื่อลดความวิตกกังวลของประชาชนที่รอเตียงตามบ้าน นอกจากนี้ กระทรวงสาธารณสุขร่วมกับกระทรวงคมนาคมเตรียมตั้งโรงพยาบาลสนามณ อาคาร Satellite 1 ท่าอากาศยานสุวรรณภูมิ รองรับผู้ป่วยได้ประมาณ 5,000 เตียงในระยะแรก โดยใช้พื้นที่ชั้น 2 เป็นสถานที่ทําการของแพทย์และห้อง ICU ส่วนชั้น 3 และ 4 เป็นพื้นที่สําหรับคนไข้กลุ่มสีเขียวและเหลือง คาดว่าจะเริ่มเปิดให้บริการได้อีกไม่นานนี้
ส่วนความร่วมมือภาครัฐและเอกชน ทางกรุงเทพมหานครและโรงพยาบาลธนบุรีได้ขยายห้อง ICU ณ รพ.สนามราชพิพัฒน์ 1 เขตทวีวัฒนา เพื่อรองรับผู้ป่วยโควิด19 ระดับอาการสีแดง ประมาณ 40 เตียง โดยจะทยอยเปิดรับผู้ป่วยเข้ารักษาได้ตั้งวันพรุ่งนี้ ( 10 กรกฎาคม) เป็นต้นไป ขณะที่ จ.สมุทรปราการ เตรียมเปิดโรงพยาบาลสนาม ณ คลังสินค้า ดับบลิวเอชเอ เมกกะ โลจิสติกส์ เซ็นเตอร์ มีเตียงรองรับผู้ป่วยโควิด19 ประมาณ 1,200 เตียง สําหรับทั้งคนไทยและแรงงานต่างด้าวไร้สิทธิ์ ขณะเดียวกัน กรุงเทพมหานครจัดตั้งศูนย์พักคอยเพื่อส่งต่อโรงพยาบาล ( Community Isolation ) ในพื้นที่ 6 กลุ่มเขต โดยตั้งเป้าหมาย 20 แห่ง รองรับผู้ติดเชื้อได้ 3,000 ราย ทั้งนี้ มีการเปิดให้บริการแล้ว 2 แห่ง คือวัดสะพาน เขตคลองเตย และศูนย์สร้างสุขทุกวัยบางแค และเปิดเพิ่มในวันนี้อีก 1 แห่ง คือ วัดปากบ่อ เขตสวนหลวง ซึ่งจะมีทีมแพทย์จาก รพ. สิรินธร เป็นผู้บริหารจัดการผู้ป่วยสามารถรับรองสูงสุดได้ 170 เตียง ส่วนที่เหลือจะทยอยเปิดให้ได้เร็วที่สุด และในพื้นที่จังหวัดอื่นๆ ก็ได้มีการเตรียมพร้อมในการเพิ่มโรงพยาบาลสนามเช่นเดียวกัน ซึ่งจะสามารถรองรับจํานวนผู้ป่วยได้อย่างทันท่วงที นางสาวรัชดากล่าว
.............
รัฐบาลไทย-ข่าวทำเนียบรัฐบาล-ปลัด สธ.ใช้ยุทธศาสตร์ "ขนมครก" นำร่องควบคุมโรคโควิดสมุทรปราการ
วันพุธที่ 23 มิถุนายน 2564
ปลัด สธ.ใช้ยุทธศาสตร์ "ขนมครก" นําร่องควบคุมโรคโควิดสมุทรปราการ
ปลัดกระทรวงสาธารณสุขเตรียมใช้ยุทธศาสตร์ “ขนมครก” นําร่องควบคุมโรคโควิด 19 พื้นที่จังหวัดสมุทรปราการ สุ่มตรวจพื้นที่ต่างๆ ในชุมชนเป็นจุดเล็กๆ และควบคุมโรคด้วยวัคซีน หลังพบสถานการณ์ติดเชื้อกระจายหลายคลัสเตอร์
วันนี้ (23 มิถุนายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า เมื่อเร็วๆ นี้ ตนพร้อมด้วยนายแพทย์โอภาส การย์กวินพงศ์ อธิบดีกรมควบคุมโรค ได้ประชุมหารือร่วมกับนายวันชัย คงเกษม ผู้ว่าราชการจังหวัดสมุทรปราการ นายแพทย์พรณรงค์ ศรีม่วง นายแพทย์สาธารณสุขจังหวัดสมุทรปราการ ผู้อํานวยการโรงพยาบาลในจังหวัดสมุทรปราการ และหน่วยงานที่เกี่ยวข้อง ถึงแนวทางการควบคุมโรคโควิด 19 ในพื้นที่จังหวัดสมุทรปราการ เนื่องจากสถานการณ์การระบาดใน จ.สมุทรปราการมีผู้ติดเชื้อรายใหม่เพิ่มขึ้นต่อเนื่อง จากวันละ 100 กว่าราย เพิ่มเป็น 300-500 กว่าราย ภาพรวมมีการติดเชื้อทุกอําเภอ มีคลัสเตอร์เกิดขึ้นจํานวนมาก 41 คลัสเตอร์ ทั้งการติดเชื้อในโรงงาน นิคมอุตสาหกรรม ตลาด ชุมชน คอนโดมิเนียม และแคมป์คนงานก่อสร้าง เนื่องจากการติดเชื้อเป็นคลัสเตอร์เล็ก ๆ ในการควบคุมการระบาดของโรค จึงเสนอให้ใช้ยุทธศาสตร์ “ขนมครก” โดยสุ่มตรวจพื้นที่ต่าง ๆ ในชุมชนที่มีการติดเชื้อ เมื่อพบผู้ติดเชื้อนําเข้าสู่การรักษา และใช้วัคซีนฉีดให้กับประชาชนในพื้นที่นั้น โดยกําหนดจํานวนให้เหมาะสมเพื่อควบคุมโรคในพื้นที่ ซึ่งการดําเนินการเช่นนี้ประสบความสําเร็จมาแล้วในพื้นที่เขตบางแค และคลองเตย กทม.
“เมื่อดําเนินการควบคุมโรคแบบขนมครกเป็นจุดเล็กๆ ในทุกพื้นที่ และกระจายมากขึ้นเรื่อยๆ ก็จะควบคุมโรคเป็นพื้นที่ใหญ่ได้ โดยจะนําร่องในพื้นที่จังหวัดสมุทรปราการ ซึ่งได้ขอความร่วมมือผู้ว่าราชการจังหวัดเป็นผู้นําในการควบคุมโรค เนื่องจากการควบคุมโรคจะสําเร็จได้ ต้องอาศัยมาตรการทางสังคม ความมั่นคง และทางปกครองเข้ามาร่วมด้วย ไม่ใช่ด้านสาธารณสุขเพียงอย่างเดียว” นายแพทย์เกียรติภูมิกล่าว
สําหรับการควบคุมโรคในโรงงาน นิคมอุตสาหกรรม ใช้มาตรการBubble and Seal ในโรงงานขนาดใหญ่ที่มีการติดเชื้อแล้ว ทําให้ไม่เสียแรงงาน และยังควบคุมโรคไม่ให้แพร่เชื้อสู่ชุมชนได้ รวมถึงการหารือทําความเข้าใจกับผู้ประกอบการโรงงานที่ยังไม่ติดเชื้อเพื่อใช้มาตรการนี้ด้วย จะช่วยป้องกันไม่ให้เกิดการติดเชื้อเพิ่มขึ้นได้ ทั้งนี้ ข้อมูลล่าสุด วันที่ 22 มิถุนายน 2564 มีผู้ติดเชื้อรายใหม่สูงสุด 696 ราย เสียชีวิต 5 ราย ทําให้มีผู้ติดเชื้อสะสม13,990 ราย เสียชีวิตสะสม 134 ราย คิดเป็น 0.9% อยู่ระหว่างการรักษา 3,255 ราย รักษาหายแล้ว 10,735 รายผู้ติดเชื้อส่วนใหญ่เป็นคนไทย 6,573 ราย เมียนมา 3,556 ราย กัมพูชา 1,308 ราย ลาว 84 ราย จีน 20 ราย อินเดีย 12 ราย และอื่นๆ 16 ราย
********************************** 23 มิถุนายน 2564
รัฐบาลไทย-ข่าวทำเนียบรัฐบาล-ธพว.จัดโปรพิเศษเพื่อ SMEsใต้ ในงาน ‘Thailand Smart Money’ จ.สุราษฎร์ธานี ‘เติมทุน’ วงเงินกู้สูงสุด 50 ลบ. มอบบริการ ‘SME D Coach’ ปรึกษาธุรกิจครบวงจรฟรี
วันพฤหัสบดีที่ 25 สิงหาคม 2565
ธพว.จัดโปรพิเศษเพื่อ SMEsใต้ ในงาน ‘Thailand Smart Money’ จ.สุราษฎร์ธานี  ‘เติมทุน’ วงเงินกู้สูงสุด 50 ลบ. มอบบริการ ‘SME D Coach’ ปรึกษาธุรกิจครบวงจรฟรี
SME D Bank จัดเต็มเพื่อเอสเอ็มอีไทย ยกทัพบริการ “เติมทุนคู่พัฒนา” เข้าร่วมงาน “Thailand Smart Money สุราษฎร์ธานี” ระหว่างวันที่ 26-28 สิงหาคม 2565 ณ ลานกิจกรรม ชั้น 1 เซ็นทรัลพลาซา  สุราษฎร์ธานี หมายเลขบูธ 9C
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank จัดเต็มเพื่อเอสเอ็มอีไทย ยกทัพบริการ “เติมทุนคู่พัฒนา” เข้าร่วมงาน “Thailand Smart Money สุราษฎร์ธานี” ระหว่างวันที่ 26-28 สิงหาคม 2565 ณ ลานกิจกรรม ชั้น 1 เซ็นทรัลพลาซา สุราษฎร์ธานี หมายเลขบูธ 9C พบกับโปรโมชั่นสุดพิเศษ ผลิตภัณฑ์สินเชื่อครอบคลุมทุกกลุ่มธุรกิจ ช่วยเสริมสภาพคล่อง เพิ่มศักยภาพ เดินหน้าธุรกิจเต็มกําลัง ดอกเบี้ยเริ่มต้น 4.5% ต่อปี วงเงินกู้สูงสุด 50 ล้านบาท ผ่อนนาน 10 ปี ที่สําคัญผู้เข้าร่วมงาน ยังรับสิทธิเข้าร่วมโครงการ “SME D Coach” ให้คําปรึกษาธุรกิจ โดยโค้ชมืออาชีพ ยกระดับธุรกิจ ช่วยเพิ่มรายได้ ขยายตลาด เติบโตอย่างยั่งยืน ฟรีไม่มีค่าใช้จ่าย พิเศษ! ยื่นขอสินเชื่อภายในงาน รับบัตร STARBUCKS CARD มูลค่า 200 บาท (จํานวนจํากัด) หรือลงทะเบียนรับคําปรึกษาแนะนําสินเชื่อ รับ Gift Set “SME D Gift ดูแลด้วยใจ” สอบถามข้อมูลเพิ่มเติมได้ที่ ฝ่ายพัฒนาและสนับสนุนผู้ประกอบการ โทร. 02-265-3800 หรือ Call Center 1357
รัฐบาลไทย-ข่าวทำเนียบรัฐบาล-Govt strives to ensure easy and fair access to vaccines to prevent all variants of COVID-19
วันอังคารที่ 21 ธันวาคม 2564
Govt strives to ensure easy and fair access to vaccines to prevent all variants of COVID-19
Govt strives to ensure easy and fair access to vaccines to prevent all variants of COVID-19
December 19, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has closely followed up on the COVID-19 situation, especially vaccination to the public, and emphasized the importance of equitable distribution of vaccines to the people of all groups. He also conveyed his thankfulness to all the medical personnel and volunteers for joining forces in providing vaccination service to the people.
For Bangkok, a new vaccine registration channel has been launched. “QueQ” application can be accessed by the people of all groups and nationalities. Registration may be made for both first-time vaccine recipients, and those who want the 2ndshot and the booster dose. Vaccination venues offered under the application are: 1) Bangkok Youth Center (Thai - Japanese), 2) 11 hospitals under the Bangkok Metropolitan Administration (BMA), and 3) 6 healthcare facilities under BMA’s Health Department.
According to the Government Spokesperson, the Prime Minister strongly encouraged those who have not been vaccinated to receive vaccine at various vaccination sites across the country to enhance immunity against COVID-19 and reduce mortality risk. The Government would do anything to ensure everyone’s easy access to vaccination service, while the people are also urged to strictly observe self-protection, i.e., always wearing mask, keeping social distancing, and often washing hands.
รัฐบาลไทย-ข่าวทำเนียบรัฐบาล-กพร. ร่วมกิจกรรมจิตอาสา สร้างอาชีพ สร้างรายได้ เพื่อคนไทยมีงานทำ เฉลิมพระเกียรติ “วันแม่แห่งชาติ” 2565 สวนเบญจกิติ
วันอาทิตย์ที่ 14 สิงหาคม 2565
กพร. ร่วมกิจกรรมจิตอาสา สร้างอาชีพ สร้างรายได้ เพื่อคนไทยมีงานทํา เฉลิมพระเกียรติ  “วันแม่แห่งชาติ” 2565 สวนเบญจกิติ
รมว.สุชาติ ส่งทีมจัดกิจกรรมสร้างอาชีพ สร้างรายได้ เพื่อคนไทยมีงานทํา  ในงานวันแม่แห่งชาติ ประจําปี 2565 ระหว่างวันที่ 11 – 13 สิงหาคม 2565 ณ สวนเบญจกิติ
รัฐบาลไทย-ข่าวทำเนียบรัฐบาล-ความสำเร็จของมรดกวัฒนธรรมไทยในเวทีโลก
วันอังคารที่ 4 มกราคม 2565
ความสําเร็จของมรดกวัฒนธรรมไทยในเวทีโลก
วันอาทิตย์ที่ 2 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลยินดีที่ตลอดปี 2564 ได้ส่งเสริมมรดกทางวัฒนธรรมไทยในเวที UNESCO จนได้รับการขึ้นทะเบียนในหลายรายการ ได้แก่ กลุ่มป่าแก่งกระจาน เป็นมรดกโลกเมื่อเดือน ก.ค. พื้นที่ดอยเชียงดาว จ.เชียงใหม่ เป็นพื้นที่สงวนชีวมณฑลแห่งใหม่ เมื่อเดือน ก.ย. จ.เพชรบุรี เป็นเมืองสร้างสรรค์ด้านอาหาร เมื่อเดือน พ.ย. และ โนรา เป็นมรดกทางวัฒนธรรมที่จับต้องไม่ได้ เมื่อเดือน ธ.ค. นอกจากนี้ ยูเนสโกยังได้ร่วมเฉลิมฉลองในวาระครบรอบ 100 ปีประสูติ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ บุคคลสําคัญด้านการศึกษา วิทยาศาสตร์ และวัฒนธรรม และ ครบรอบ 200 ปีชาตกาล พระยาศรีสุนทรโวหาร หรือ น้อย อาจารยางกูร บุคคลสําคัญด้านการศึกษาและวัฒนธรรม ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ หนุน “มหกรรมพลังงานและเทคโนโลยีที่ยั่งยืนแห่งเอเชีย (SETA 2022)” ดันไทยเป็นศูนย์กลางความรู้ทางเทคโนโลยีฯ ของเอเชีย
วันจันทร์ที่ 15 สิงหาคม 2565
นายกฯ หนุน “มหกรรมพลังงานและเทคโนโลยีที่ยั่งยืนแห่งเอเชีย (SETA 2022)” ดันไทยเป็นศูนย์กลางความรู้ทางเทคโนโลยีฯ ของเอเชีย
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม พร้อมให้การสนับสนุนงาน SETA 2022 หรือ“มหกรรมพลังงานและเทคโนโลยีที่ยั่งยืนแห่งเอเชีย” ที่จะจัดขึ้นในวันที่ 20 - 22 ก.ย. 65 ณ ศูนย์ประชุมและนิทรรศการไบเทค บางนา เพื่อสร้างความร่วมมือระหว่างไทยกับนานาชาติในการแลกเปลี่ยนองค์ความรู้ด้านเทคโนโลยีและนวัตกรรมอย่างยั่งยืน ให้ไทยเป็นศูนย์กลางความรู้ทางเทคโนโลยี นวัตกรรมและการพัฒนาพลังงานทดแทนของภูมิภาคเอเชีย
.
งาน SETA 2022 นี้ เป็นงานประชุมวิชาการและนิทรรศการเทรดโชว์นานาชาติ ทั้งในด้านพลังงาน สาธารณูปโภค ระบบโครงข่ายไฟฟ้า พลังงานหมุนเวียน ยานยนต์ไฟฟ้า ฯลฯ นับเป็นเวทีสําคัญในการสร้างความร่วมมือระหว่างภาครัฐ - เอกชน และเพิ่มโอกาสในการจับคู่ธุรกิจ Startup ทั่วโลก ซึ่งปีนี้จะเน้นด้านการเปลี่ยนถ่ายสู่การใช้เทคโนโลยีสะอาด
.
ผู้ที่สนใจสามารถลงทะเบียนร่วมงานได้ที่https://setaasia.com/registration/หรือhttps://solarstorageasia.com/registration/
.
อ่านเพิ่มเติม คลิกhttps://www.thaigov.go.th/news/contents/details/57981
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมราชทัณฑ์ ห่วงใย-ใส่ใจสุขภาพผู้ต้องขัง สร้างห้องปฏิบัติการอณูชีวโมเลกุลตรวจหาเชื้อโควิด–19 ให้ผู้ต้องขัง “ครบวงจร”
วันพฤหัสบดีที่ 30 กันยายน 2564
กรมราชทัณฑ์ ห่วงใย-ใส่ใจสุขภาพผู้ต้องขัง สร้างห้องปฏิบัติการอณูชีวโมเลกุลตรวจหาเชื้อโควิด–19 ให้ผู้ต้องขัง “ครบวงจร”
กรมราชทัณฑ์ ห่วงใย-ใส่ใจสุขภาพผู้ต้องขัง สร้างห้องปฏิบัติการอณูชีวโมเลกุลตรวจหาเชื้อโควิด–19 ให้ผู้ต้องขัง “ครบวงจร”
ในวันพฤหัสบดีที่ ๓๐ กันยายน ๒๕๖๔ เวลา ๑๒.๐๐ น. ณ เรือนจํากลางบางขวาง อําเภอเมืองนนทบุรี จังหวัดนนทบุรี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดห้องปฏิบัติการอณูชีวโมเลกุลของโรงพยาบาลเรือนจํากลางบางขวาง โดยมี นายอายุตม์ สินธพพันธุ์ อธิบดีกรมราชทัณฑ์ พร้อมด้วย นายธวัชชัย ชัยวัฒน์ รองอธิบดีกรมราชทัณฑ์ นายวีระกิตติ์ หาญปริพรรณ์ รองอธิบดีกรมราชทัณฑ์ นายสิทธิ สุธีวงศ์ รองอธิบดีกรมราชทัณฑ์ นายมนตรี บุนนาค ผู้บัญชาการเรือนจํากลางบางขวาง ปฏิบัติหน้าที่ผู้อํานวยการโรงพยาบาลเรือนจํากลางบางขวาง นายแพทย์เอนก มุ่งอ้อมกลาง ผู้อํานวยการสํานักงานป้องกันควบคุมโรคที่ ๔ จังหวัดสระบุรี และเจ้าหน้าที่ของกรมราชทัณฑ์ เข้าร่วมในพิธี
จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) ในประเทศไทยรวมถึงเกิดการแพร่ระบาดของโรคดังกล่าวในเรือนจําและทัณฑสถานหลายแห่ง ส่งผลให้ประสบปัญหาการตรวจวินิจฉัย และรักษาผู้ต้องขังป่วยที่ติดเชื้อไวรัสโควิด - 19 ตามมา กรมราชทัณฑ์ จึงได้อนุมัติงบประมาณรายจ่ายประจําปีงบประมาณ พ.ศ. ๒๕๖๔ สําหรับบรรเทาแก้ไขปัญหา และเยียวยาผู้ได้รับผลกระทบจากการระบาดของโรคติดเชื้อไวรัสโควิด - 19 ให้แก่โรงพยาบาลเรือนจํากลางบางขวาง เป็นเงินจํานวน ๒๔,๑๐๑,๘๐๐ บาท เพื่อจัดตั้งโรงพยาบาลสนามพร้อมระบบห้องออกซิเจนทางการแพทย์ เครื่องเอกซเรย์ทางการแพทย์ พร้อมระบบจัดเก็บและเรียกดูข้อมูล และห้องปฏิบัติการอณูชีวโมเลกุล เพื่อตรวจหาสารพันธุกรรมเชื้อไวรัสโคโรนา 2019 ด้วยเทคนิค Real - time PCR โดยได้รับการสนับสนุนจากสํานักงานป้องกันควบคุมโรคที่ ๔ จังหวัดสระบุรี ให้ความร่วมมือในการดําเนินงานด้านเทคนิค และการตรวจรับรองผลที่ได้มาตรฐานตามที่กระทรวงสาธารณสุขกําหนด
กรมราชทัณฑ์ ตั้งเป้าให้ห้องปฏิบัติการอณูชีวโมเลกุลของโรงพยาบาลเรือนจํากลางบางขวางแห่งนี้ เป็นสถานที่รองรับการตรวจตัวอย่างเพื่อหาเชื้อไวรัสโควิด - 19 ให้กลุ่มผู้ต้องขัง โดยมีขีดความสามารถการตรวจวินิจฉัย การตรวจยืนยัน การตรวจติดตาม รองรับการตรวจคัดกรองได้มากกว่า ๒,๐๐๐ ตัวอย่างต่อวัน เพราะกรมราชทัณฑ์มีความห่วงใยต่อสิทธิในสุขภาพและชีวิตของผู้ต้องขังท่ามกลางสถานการณ์การแพร่ระบาดของโรคติดเชื้อไวรัสโควิด – 19 และเข้าใจในความห่วงใยของญาติผู้ต้องขัง จึงเปิดห้องปฏิบัติการอณูชีวโมเลกุลของโรงพยาบาลเรือนจํากลางบางขวางนี้ขึ้น เพื่อเร่งคัดกรองหากพบผู้ต้องขังติดเชื้อ วินิจฉัยและนําเข้ากระบวนการรักษาโดยเร็วที่สุดเพื่อลดโอกาสการเสียชีวิตให้แก่ผู้ต้องขัง นอกจากนี้ ยังเตรียมแผนขยายการตรวจ คัดกรองเพื่อรองรับบุคลากรของหน่วยงานในสังกัดกระทรวงยุติธรรม และบุคคลภายนอกอีกด้วย